ביטוח חיים אגב משכנתא, הוא ביטוח חיים הכולל כיסוי ריסק למקרה פטירה. בדר"כ כאשר אנו באים לבנק לקחת הלוואת משכנתא, הבנק מחייב אותנו, טרם אישור ההלוואה, להמציא בטוחות ובטחונות שונים, בהם ביטוח חיים ללווים. מדובר בביטוח חיים בו במרבית המקרים, סכום הביטוח למקרה פטירה של אחד הלווים/המבוטחים, יהיה זהה ליתרת הלוואת המשכנתא שנטלנו. בביטוח שכזה הבנק משמש כמוטב בלתי חוזר, כך שבמקרה בו אחד מהלווים , חו"ח, הולך לבית עולמו, חברת הביטוח תשלם לבנק את תגמולי הביטוח בגובה יתרת ההלוואה, והלווה הנותר בחיים יהיה פטור מהמשך ההחזרים וההלוואה תסולק.